Құрметті ата-аналар, оқушылар! Назар аударыңыздар!

2023 жылдың 1 ақпан - 15 сәуір аралығында «Жас Дарын» мамандандырылған мектеп-лицейіне оқуға түсуге конкурсқа қатысу үшін құжаттарды қабылдау жүргізіледі.

 2023-2024 оқу жылына 5-сыныптарға «Жас Дарын» мектеп-лицейіне бекітілген квота бойынша 72 оқушы қабылданады, оның ішінде 15% мөлшерінде (11 оқушы) төмендегі көрсетілген халықтың әлеуметтік осал топтарына бөлінеді:

* мемлекеттік атаулы әлеуметтік көмек алатын ауылдық жерден шыққан отбасының балалары;
* ата-аналарының біреуі бірінші топтағы мүгедектігі бар отбасының балалары;
* мүгедек баласы бар немесе оны тәрбиелеп отырған отбасылар;
* жетім балалар мен ата-анасының қамқорлығынсыз қалған балалар;
* отбасыларда тұратын жетiм балалар, ата-анасының қамқорлығынсыз қалған балалар;
* төтенше жағдайлар салдарынан шұғыл көмекке мұқтаж отбасылардан шыққан балалар;
* экологиялық зілзалалар, табиғи және техногендік сипаттағы төтенше жағдай салдарынан тұрғын үйінен айырылған отбасыларының;
* мемлекеттік немесе қоғамдық міндеттерді, әскери қызметті атқарған кезінде, ғарыш кеңістігіне ұшуға дайындалу немесе жүзеге асыру кезінде қаза тапқан (қайтыс болған) адамдардың отбасыларының балалары жатады.